ประกาศกระทรวงพาณิชย์ เรื่อง กำหนดด่านศุลกากรที่ผู้ส่งหรือนำสินค้ามาตรฐานข้าวฟ่างออกนอกราชอาณาจักร ต้องแสดงใบรับรองมาตรฐานสินค้า และปริมาณสินค้ามาตรฐานข้าวฟ่างที่ไม่ต้องแสดงใบรับรองมาตรฐานสินค้า

ประกาศกระทรวงพาณิชย์
ประกาศกระทรวงพาณิชย์
เรื่อง กำหนดด่านศุลกากรที่ผู้ส่งหรือนำสินค้ามาตรฐานข้าวฟ่างออก
นอกราชอาณาจักร
ต้องแสดงใบรับรองมาตรฐานสินค้า และปริมาณ
สินค้ามาตรฐานข้าวฟ่างที่ไม่ต้องแสดงใบรับรองมาตรฐานสินค้า
 

ตามที่ได้มีประกาศกระทรวงเศรษฐการ
เรื่อง มาตรฐานข้าวฟ่าง ลงวันที่ ๕ มกราคม ๒๕๐๙
กำหนดด่านศุลกากรที่ผู้ส่งหรือนำข้าวฟ่างออกนอกราชอาณาจักร
ต้องแสดงใบรับรองมาตรฐานสินค้าและกำหนดปริมาณข้าวฟ่างที่ผู้ส่งหรือนำออกนอกราชอาณาจักรไม่ต้องจดทะเบียนเป็นผู้ทำการค้าขาออกซึ่งสินค้ามาตรฐานข้าวฟ่าง
และไม่ต้องแสดงใบรับรองมาตรฐานสินค้าไปแล้วนั้น

อาศัยอำนาจตามความในมาตรา
๔ และมาตรา ๑๖ แห่งพระราชบัญญัติมาตรฐานสินค้าขาออก พ.ศ. ๒๕๐๓
แก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒
รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้า
จึงออกประกาศไว้ ดังต่อไปนี้

ข้อ
๑ ให้ยกเลิกความในข้อ ๓ และข้อ ๔
ของประกาศกระทรวงเศรษฐการ เรื่อง มาตรฐานข้าวฟ่าง ลงวันที่ ๕ มกราคม ๒๕๐๙

ข้อ
๒ กำหนดให้ด่านศุลกากรต่อไปนี้คือ
ท่ากรุงเทพฯ และด่านศุลกากรแหลมฉบัง จังหวัดชลบุรี
เป็นด่านศุลกากรที่ผู้ส่งหรือนำสินค้ามาตรฐานข้าวฟ่างออกนอกราชอาณาจักร
ต้องแสดงใบรับรองมาตรฐานสินค้าต่อเจ้าพนักงานศุลกากร

ข้อ
๓
ให้ข้าวฟ่างที่ส่งหรือนำออกนอกราชอาณาจักรทางด่านศุลกากรตามที่กำหนดไว้ในข้อ
๒ โดยมิใช่เป็นการค้า หรือเพื่อใช้ในยานพาหนะที่บรรทุกออกไปเท่าที่จำเป็น
หรือเพื่อเป็นตัวอย่าง อย่างใดอย่างหนึ่ง
หรือหลายอย่างรวมกันมีปริมาณไม่เกินหนึ่งร้อยกิโลกรัมต่อหนึ่งเที่ยวยานพาหนะ
ผู้ส่งหรือนำออกได้รับยกเว้นไม่ต้องจดทะเบียนเป็นผู้ทำการค้าขาออกซึ่งสินค้ามาตรฐาน
และไม่ต้องแสดงใบรับรองมาตรฐานสินค้านั้นต่อเจ้าพนักงานศุลกากร

ข้อ
๔[๑] ประกาศฉบับนี้ให้ใช้บังคับเมื่อพ้นกำหนด
๖๐ วัน นับแต่วันประกาศในราชกิจจานุเบกษาเป็นต้นไป


ประกาศ ณ วันที่ ๓๑
กรกฎาคม พ.ศ. ๒๕๔๔
อดิศัย โพธารามิก
รัฐมนตรีว่าการกระทรวงพาณิชย์














































ดวงเพ็ญ/พิมพ์
๒๙ สิงหาคม ๒๕๕๔

อุษมล/ผู้จัดทำ
๕ กันยายน ๒๕๕๔

















































[๑] ราชกิจจานุเบกษา
เล่ม ๑๑๘/ตอนที่ ๗๘ ง/หน้า ๑๗/๒๗ กันยายน ๒๕๔๔